b'\n_START_ARTICLE_\nKlor\n_START_SECTION_\nPomembne lastnosti\n_START_PARAGRAPH_\n\xc4\x8cisti kemi\xc4\x8dni element ima fizikalno obliko dvoatomskega zelenega plina Cl\xe2\x82\x82. Ime klor izhaja iz gr\xc5\xa1kega chloros, ki pomeni zeleno. Za \xc4\x8dloveka je strupen._NEWLINE_Ta element je \xc4\x8dlan halogenske vrste, ki tvori soli, in ga lahko iz kloridov izlo\xc4\x8dimo z oksidacijo ter pogosteje tudi z elektrolizo. Klor je zelenkasto-rumen plin, ki zlahka reagira s skoraj vsemi drugimi elementi. Pri 10 \xc2\xb0C en liter vode raztopi 3,10 litra klora, pri 30\xc2\xa0\xc2\xb0C pa le \xc5\xa1e 1,77 litra.\n_START_SECTION_\nSpojine klora in ogljika\n_START_PARAGRAPH_\nVeliko \xc5\xa1tevilo organskih klorovih spojin je narejenih umetno. Pomembni so  kloralkani, kloralkeni in klorove arome. Spojine so uporabljane predvsem kot topila, hladilne teko\xc4\x8dine, hidravli\xc4\x8dna olja, sredstva za za\xc5\xa1\xc4\x8dito rastlin ali kot snovi za izdelavo zdravil._NEWLINE_Med spojine klora in ogljika  spadajo tudi nekatere zelo strupene, dolgo obstojne ter biolo\xc5\xa1ko akumulativne spojine. Prvih dvanajst strupenih snovi, tako imenovanih \xc2\xbbducat umazanih\xc2\xab, ki so omenjene v Stockholmski konvenciji, so vse brez izjeme organokloridi.'